Diari Oficial de la Generalitat Valenciana


Sumari del DOGV 9708, del 20-10-2023 (2023/10884)

RESOLUCIÓ de 3 de setembre de 2023, del director general d'Urbanisme, Paisatge i Avaluació Ambiental, per la qual es formula un informe d'impacte ambiental del Projecte d'emmagatzematge i distribució de tints per a pells, al terme municipal de Paterna. Expedient: (3156346) 093/2023/AIA.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9708

Data del DOGV
:   20-10-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/10352


Data del document
:   03-09-2023

Organisme emissor


Tipus de document
:   Resolució

Descriptors 

:   * Conselleria de Medi Ambient, Aigua, Infraestructures i Territori
    * impacte ambiental

RESOLUCIÓ de 3 de setembre de 2023, del director general d'Urbanisme, Paisatge i Avaluació Ambiental, per la qual es formula un informe d'impacte ambiental del Projecte d'emmagatzematge i distribució de tints per a pells, al terme municipal de Paterna. Expedient: (3156346) 093/2023/AIA. [2023/10966]  
«Informe d'impacte ambiental  
Expedient: (3156346) 093/2023/AIA.  
Títol: Emmagatzematge i distribució de tints per a pells.  
Titular: Tancuir Química, SL.  
Òrgan substantiu: Ajuntament de Paterna (Referència 213/2023/314).  
Localització: Paterna (València).  
Tramitació administrativa  
En data 26 d'abril de 2023, l'Ajuntament de Paterna va donar trasllat a aquest òrgan ambiental de la sol·licitud d'avaluació d'impacte ambiental simplificada del projecte. La sol·licitud s'acompanya de l'estudi d'impacte ambiental i del projecte tècnic de llicència ambiental.  
Consta en l'expedient un informe de l'Ajuntament de Paterna, de data 8 de novembre de 2022, acreditatiu de la compatibilitat urbanística del projecte amb el planejament urbanístic (referència cadastral: 2202312EX3430D9905XF del polígon industrial Táctica).  
Es considera que la modificació de la instal·lació se situa en zona industrial, per això l'ajuntament ha sotmés l'expedient a informació pública mitjançant la publicació de l'anunci en la pàgina web de l'ajuntament i la notificació personal als veïns immediats al lloc de l'emplaçament de l'activitat. La finalització del període d'informació pública va ser el 20 de març de 2023 i no s'han rebut al·legacions al projecte.  
  
Amb data 23 de maig de 2023, es va remetre a l'òrgan substantiu un requeriment de documentació bàsica a l'efecte de l'article 45.2 de la Llei 21/2013, de 9 de desembre, perquè entre la documentació presentada faltava la sol·licitud d'inici del promotor. En data 13 de juny de 2023, l'Ajuntament de Paterna va remetre la documentació sol·licitada per l'òrgan ambiental.  
Així mateix, tal com estableix l'article 46 de la Llei 21/2013, de 9 de desembre (d'ara en avant LEA), aquest òrgan ambiental va fer consultes a les següents administracions públiques afectades en data 11 de juliol de 2023: Confederació Hidrogràfica del Xúquer, Servei de Protecció a l'Atmosfera i Ajuntament de Paterna. Es va posar a la seua disposició el document ambiental del projecte i s'han rebut els informes següents:  
- Informe en matèria de contaminació acústica i atmosfèrica de data 20 de juliol de 2023, del Servei de Protecció a l'Atmosfera, en el qual es fa constar:  
«Examinada la documentació tècnica que es troba en l'expedient d'avaluació d'impacte ambiental simplificada del projecte d'execució d'urbanització i a la vista que el document ambiental resulta correcte i s'ajusta als aspectes previstos en la normativa en vigor, es considera favorable la integració dels aspectes ambientals en la proposta del projecte en matèria de contaminació atmosfèrica i soroll».  
  
La informació que conté l'expedient aporta elements de judici suficients per a continuar amb el procediment d'avaluació d'impacte ambiental simplificada.  
Criteris ambientals  
Per a l'emissió d'aquest informe d'impacte ambiental, de conformitat amb l'article 47 de la Llei 21/2013, s'han tingut en compte els criteris de l'annex III d'aquesta.  
Característiques del projecte  
La mercantil Tancuir Química, SL, actualment disposa d'una llicència ambiental per a una nau de 1.248 m² dedicada a l'emmagatzematge i la distribució de productes per a pells al parc empresarial Táctica de Paterna (València). El projecte preveu la modificació del magatzem actual, amb la incorporació d'una nau industrial annexa a la seua activitat actual per a instal·lar nous magatzems de productes químics (APQ-10) en recipients mòbils. Es tracta, per tant, d'una activitat en funcionament i l'objecte del projecte és la modificació de la llicència ambiental vigent.  
La nova nau industrial adquirida per la mercantil, que es troba actualment construïda i sense ús, està dividida en tres zones: una zona d'emmagatzematge en la planta baixa de 551 m², on es preveu emmagatzemar productes químics classificats en recipients mòbils per una capacitat de 373,1 m³; una zona interior de la planta baixa de 97 m² amb tancaments independents, on es preveu l'emmagatzematge de productes inflamables amb una capacitat de 55 m³, i una zona sense ús de 409 m². No es preveu la manipulació ni tràfec de productes químics entre recipients ni canonades.  
Es tracta de productes relacionats amb la indústria del cuir (greixadors, auxiliars d'acabat, laques i aprestos). Amb l'ampliació, la capacitat d'emmagatzematge de productes químics estimada passarà dels 336 m³ actuals fins a 764,3 m³. Els recipients mòbils per a productes líquids seran de diferents capacitats, sent els més utilitzats: botelles o garrafes de 25 l, bidons de 120 i 200 l, i contenidors flexibles o GRG de 1.000 l. Els productes sòlids s'emmagatzemaran en sacs de 625 kg en general i es disposaran en prestatgeries metàl·liques fins al moment de l'expedició.  
Les dues naus es troben executades i en propietat de la mercantil i no es projecten altres edificacions; no obstant això, es preveuen les obres següents:  
- Redistribució de prestatgeries del magatzem 1 i obertura de buit per a la comunicació amb la nau nova.  
- Alçament d'un mur sectoritzat en la nau 2 per a separar la zona que queda sense ús.  
- Alçament de tancaments i forjat del magatzem 3 de productes inflamables.  
El consum actual d'aigua és de 94 m³ a l'any, procedeix de la xarxa de proveïment pública i, com que únicament s'emprarà en operacions de llavat i en la cabina d'aplicacions, no es preveu un augment significatiu en el seu consum. Les aigües residuals seran fonamentalment assimilables a domèstiques (procedents de lavabos i vestuaris) i per a evacuar-les es disposarà de connexió amb la xarxa de sanejament amb arquetes per al seu mostreig i control. Els residus aquosos procedents de la cabina d'aplicacions i llavat es recolliran en contenidors flexibles (GRG) fins al seu lliurament a un gestor autoritzat.  
El consum elèctric previst ascendeix fins a 29 MWh a l'any i disposa d'una instal·lació fotovoltaica de 93,6 KWp en la coberta a manera d'autoconsum.  
Ubicació del projecte  
L'activitat es desenvoluparà en un conjunt de naus en sòl classificat com a zona de nou desenvolupament industrial, d'acord amb el planejament urbanístic de Paterna, i la nau nova ocuparà una superfície total de 1.066 m². Es troba al parc empresarial Táctica (polígon industrial Fuente del Jarro), en un entorn altament antropitzat i urbanitzat, amb tots els serveis disponibles relatius al proveïment d'aigua i subministrament energètic, i amb connexió a la xarxa de carreteres des de la CV-365. Adjacents a la nau, es troben parcel·les en desús, altres activitats industrials i un complex hoteler.  
El document ambiental únicament analitza l'alternativa 0 quant a la ubicació del projecte i consistent en la no ampliació de la llicència ambiental. Com que es tracta d'una nau ja construïda sense ús i adjacent a l'actual nau d'emmagatzematge, no es considera factible des d'un punt de vista tècnic i econòmic l'adquisició d'una altra nau a més distància o la no ampliació de la mercantil.  
El promotor aporta el certificat de compatibilitat urbanística favorable de l'Ajuntament de Paterna de data 8 de novembre de 2022, en el qual s'indica que el projecte constructiu es troba en una parcel·la classificada com a zona de protecció arqueològica amb grau de protecció 4. D'acord amb el Pla general d'ordenació urbana de Paterna, l'activitat industrial està categoritzada de tal forma que és compatible amb el planejament.  
Així mateix, consultant les bases de dades sobre elements patrimonials, no es preveu afecció a jaciments arqueològics, etnològics i paleontològics inventariats; el més pròxim és el Barranquet de Sau, situat a aproximadament 250 m. Pel fet que es tracta de sòl segellat i naus ja executades, no es preveu una afecció directa o indirecta sobre aquest element o altres de l'àrea arqueològica. Tampoc es preveu ocupació o afecció sobre vies pecuàries, ja que la més pròxima es troba a una distància superior a 1 km.  
Consultant la cartografia de referència, la instal·lació es troba a aproximadament 1.300 m del Parc Natural del Túria. No se situa, per tant, en l'àmbit territorial d'espai natural protegit que recull la Llei 11/1994, de 27 de desembre, ni en espai de la Xarxa Natura 2000, ni es preveu afecció indirecta sobre algun dels seus elements i a la seua connectivitat amb la resta dels espais. Tampoc preveu afecció sobre terreny forestal d'acord amb la cartografia del PATFOR.  
  
La parcel·la es troba pròxima a dos llits fluvials afectats per perillositat geomorfològica d'inundació de conformitat amb la cartografia del PATRICOVA i envolupant de perillositat d'inundació segons la cartografia del SNCZI; no obstant això, no es preveu afecció directa per aquests.  
Característiques de l'impacte potencial  
L'execució del projecte comporta l'ocupació d'una parcel·la en sòl industrial segellat amb naus industrials ja construïdes. Les principals afeccions ambientals que es consideren en l'estudi d'impacte ambiental corresponen amb la fase de funcionament per l'escassa entitat de les obres projectades, i es basen fonamentalment en l'emissió de partícules en suspensió i soroll degut al moviment de maquinària i operacions de càrrega i descàrrega.  
Entre les mesures correctores i preventives plantejades en l'estudi d'impacte ambiental destaquen: la superació de les inspeccions tècniques dels vehicles i la maquinària per a evitar fugues incontrolades; la limitació d'operacions susceptibles de produir quantitats significatives de pols i partícules en situacions atmosfèriques desfavorables; el compliment del Reial decret 212/2002, de 22 de febrer, pel qual es regulen les emissions sonares en l'entorn degudes a determinades màquines d'ús a l'aire lliure, i la construcció en la mesura que siga possible en període diürn.  
Els residus inerts produïts en la fase de construcció els retirarà un gestor autoritzat d'acord amb la normativa vigent en matèria de residus. Així mateix, es preveu disposar d'una àrea de treball per a la recollida centralitzada de residus segons la tipologia que tinguen (perillosos o no perillosos). En cap cas es transitarà amb maquinària que transporte material susceptible de contaminar cursos d'aigua (llits i barrancs) ni tampoc es faran apilaments de materials en aquests.  
La fase de funcionament inclou les operacions des de la recepció de les matèries primeres paletitzades o en GRG, fins a l'emmagatzematge posterior i trasllat fins a la zona de producció i la gestió d'envasos. Els efectes més significatius són: emissions atmosfèriques contaminants i generació de soroll; alliberament accidental de substàncies tòxiques associat a trencaments, vessaments i abocaments; la generació de residus i l'increment significatiu en la utilització de recursos naturals (aigua, energia, etc.).  
Quant a contaminació atmosfèrica, d'acord amb l'informe del Servei de Protecció a l'Atmosfera de data 20 de juliol de 2023, l'activitat podria estar inclosa en l'àmbit d'aplicació del Reial decret 100/2011, de 28 de gener, pel qual s'actualitza el Catàleg d'activitats potencialment contaminadores de l'atmosfera i s'estableixen les disposicions bàsiques per a la seua aplicació, codi 04 05 27 52 (Emmagatzematge de productes químics orgànics líquids o gasosos amb capacitat i manipulació d'aquests materials < 100 t/dia). Aquesta activitat sense grup, com que la localitat de Paterna es troba a menys de 500 m, passaria a considerar-se grup C, de conformitat amb la normativa vigent en matèria de contaminació atmosfèrica.  
De conformitat amb el capítol II del Decret 228/2018, de 14 de desembre, del Consell, pel qual es regula el control de les emissions de les activitats potencialment contaminadores de l'atmosfera, les activitats incloses en el grup C del CAPCA hauran de sotmetre's al règim de notificació a la conselleria competent en medi ambient.  
D'acord amb l'informe esmentat, es preveuen afeccions poc significatives sobre la qualitat de l'aire sempre que s'apliquen les mesures preventives i correctores descrites en l'estudi d'impacte ambiental, de manera que es considera favorable la integració de l'aspecte ambiental en el projecte d'ampliació. Així mateix, s'aplicaran bones pràctiques d'obra quant al manteniment general de maquinària d'obra i reducció en origen del soroll.  
L'activitat no ha de transmetre nivells sonors superiors als que s'indiquen en l'annex II de la Llei 7/2002, de 3 de desembre, de la Comunitat Valenciana, de protecció contra la contaminació acústica. En particular, per a les zones d'ús industrial, els nivells de recepció externs són: 70 dB(A) durant el dia i 60 dB(A) durant la nit. Atés que hi ha una àrea pròxima (300 m) d'ús residencial consolidat, s'ha de comprovar que els nivells de soroll transmesos per l'activitat a aquesta no superen els límits de recepció que estableix la taula 1 de l'annex II de la Llei 7/2002, per a aquest ús: 55 dB(A) per al període diürn i 45 dB(A) per al nocturn.  
D'acord amb l'article 37 de la Llei 7/2002, els titulars de les activitats subjectes a llicència ambiental han de dur a terme un control de les emissions acústiques i dels nivells de recepció en l'entorn, mitjançant la realització d'auditories acústiques, a l'inici de l'exercici de l'activitat i, almenys, cada cinc anys o en un termini inferior si així s'estableix en la seua autorització.  
Les auditories acústiques les durà a terme una entitat col·laboradora en matèria de qualitat ambiental de la Comunitat Valenciana (ECMQA), per a les quals el titular ha de mantindre un llibre de control que estarà a la disposició de les administracions competents.  
Quant a l'aigua de proveïment, procedeix de l'empresa subministradora i se'n preveu un consum de 94 m³/any. No s'ha rebut acreditació de la disponibilitat de recursos hídrics de la Confederació Hidrogràfica del Xúquer després de la consulta realitzada per aquest òrgan ambiental; no obstant això, es preveu un consum d'aigua semblant a l'existent.  
  
Respecte a les aigües residuals domèstiques procedents de lavabos i vestuaris, s'evacuaran per la xarxa de sanejament soterrada a l'interior de cada edifici amb punts d'abocament autoritzats a la xarxa municipal. Les aigües pluvials de la nova nau es recolliran mitjançant un col·lector fins a la xarxa pública de manera semblant a la nau en funcionament. En cas que es generen aigües residuals relatives al procés productiu de l'activitat d'emmagatzematge, les retirarà un gestor autoritzat, no s'abocaran a la xarxa pública.  
L'abocament haurà de complir la corresponent autorització i no es produiran abocaments a domini públic hidràulic. No hi hauran d'haver sobreeixidors en les línies de tractament susceptibles de generar abocaments al domini públic hidràulic i les instal·lacions es mantindran netes sense apilaments de materials a la intempèrie, de manera que no es puga produir contaminació d'aigües pluvials.  
L'establiment està registrat com a xicotet productor de residus no perillosos i es preveu la producció de 0,81 t/any de residus sòlids i líquids, que retirarà un gestor autoritzat de conformitat amb la legislació vigent. Si es produeix un abocament accidental de residus líquids, es contindrà amb material absorbent (sepiolita) i es traslladarà a un contenidor per al seu tractament.  
Els productes químics s'emmagatzemaran sobre recipients mòbils, correctament emmagatzemats i envasats d'acord amb les condicions establides en la instrucció tècnica relativa a l'APQ-10 que siguen aplicables. Els magatzems es troben coberts i el sòl estarà correctament pavimentat i revestit amb resines amb la finalitat de contindre els possibles vessaments generats. Es donarà compliment a les prescripcions del Reial decret 656/2017, de 23 de juny, pel qual s'aprova el Reglament d'emmagatzematge de productes químics i les seues instruccions tècniques complementàries MIE APQ 0 a 10.  
S'aplicarà un programa de vigilància ambiental que verificarà la coincidència dels impactes previstos amb els realment ocasionats i la validesa de les mesures correctores i preventives davant d'aquests impactes, per a la qual cosa es diferenciarà la fase d'obres i la de funcionament.  
Així mateix, se sotmetran a mesures d'autocontrol mitjançant l'execució d'un pla de manteniment que garantisca el correcte funcionament dels equips, els resultats del qual es registraran en llibres de control que quedaran a la disposició de l'autoritat competent.  
Conclusió  
El projecte, en els termes previstos, no tindrà efectes adversos significatius sobre el medi ambient i no requereix avaluació d'impacte ambiental ordinària.  
Consideracions jurídiques  
El projecte d'emmagatzematge i distribució de tints per a pells constitueix un supòsit d'avaluació d'impacte ambiental simplificada, d'acord amb l'article 7.2.a de la Llei 21/2103, de 9 de desembre, en concordança amb l'annex II (epígraf 6.c).  
L'expedient ha seguit el tràmit d'avaluació d'impacte ambiental simplificada, que preveu la secció 2a, capítol 2, del títol II de la Llei 21/2013.  
De conformitat amb l'article 10 del Decret 10/2023, de 19 de juliol, del president de la Generalitat, pel qual es determinen el nombre i la denominació de les conselleries i les seues atribucions, s'assignen a la Conselleria de Medi Ambient, Aigua, Infraestructures i Territori les competències en matèria de medi ambient, caça, recursos hídrics, benestar animal, urbanisme i vertebració del territori, obres públiques, i transports, ports i aeroports.  
L'article 119 del Decret 112/2023, de 25 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, atribueix a la Direcció General d'Urbanisme, Paisatge i Avaluació Ambiental la competència d'avaluació ambiental estratègica i impacte ambiental, incloent-hi els sistemes indicadors i les avaluacions ambientals.  
De conformitat amb la disposició addicional segona del Decret 10/2023, de 19 de juliol, del president de la Generalitat, pel qual es determina el nombre i la denominació de les conselleries, i les seues atribucions, les referències incloses en les disposicions de caràcter general o en els actes administratius a les conselleries suprimides s'hauran d'entendre fetes als departaments que es creen en el decret esmentat, en funció de les competències que se'ls assignen.  
Per tot el que s'ha esmentat anteriorment, a proposta del Servei d'Avaluació d'Impacte Ambiental i en ús de les atribucions que tinc, resolc:  
  
Primer  
Estimar que el Projecte d'emmagatzematge i distribució de tints per a pells promogut per Tancuir Química, SL, al terme municipal de Paterna (València), sense perjudici de la prèvia obtenció de les autoritzacions sectorials que li siguen aplicables, no tindrà efectes significatius sobre el medi ambient i no requereix una avaluació d'impacte ambiental ordinària, sempre que s'ajuste a les previsions del projecte, del document ambiental als termes del present informe i, en particular:  
  
1. Durant l'execució de les obres, la maquinària haurà d'estar proveïda de dispositius de cobriment, de manera que estiga resguarda dels materials pulverulents, i s'humidificaran les superfícies i els vials susceptibles de generar pols ambiental. La maquinària haurà de circular a una velocitat inferior a 30 km/h i ha de disposar, en tot cas, dels certificats que acrediten que s'han superat les proves d'emissió.  
2. L'abocament d'aigua residual que es realitze al clavegueram municipal ha de complir les ordenances municipals d'abocament a clavegueram i no està permés el seu abocament a domini públic hidràulic sense la preceptiva autorització de l'organisme de conca.  
3. Si durant l'execució de les obres es produïren troballes, el promotor haurà de posar el fet en coneixement de la conselleria competent en patrimoni cultural de manera immediata i adoptar les mesures pertinents per a la protecció i conservació, de conformitat amb el que preveuen els articles 63 i 65 de la Llei 4/1998, d'11 de juny.  
  
4. Es disposarà de zones impermeabilitzades i d'un sistema de recollida de possibles fugues d'olis i combustibles procedents de la maquinària que es generen durant l'execució de l'obra. Els residus generats es gestionaran segons la normativa vigent i mitjançant un gestor autoritzat, per a la qual cosa s'establiran les zones de recollida de residus.  
5. L'activitat se sotmetrà a auditories acústiques almenys cada cinc anys, de conformitat amb l'article 37 de la Llei 7/2002, de 3 de desembre, de protecció contra la contaminació acústica. Les durà a terme una ECMQA, que farà constar els resultats en un llibre de control que estarà a la disposició de les administracions competents. En el cas que se superen els nivells llindars permesos, s'aplicaran mesures correctores pertinents i després s'efectuarà una nova auditoria acústica per a comprovar l'eficàcia que han tingut.  
6. De conformitat amb la normativa vigent en matèria de contaminació atmosfèrica i l'informe emés per l'òrgan competent, l'activitat se sotmetrà a règim de notificació (grup C del CAPCA).  
7. Les accions incloses en el Programa de vigilància i seguiment ambiental s'hauran de documentar per a acreditar l'adopció i l'execució de les mesures preventives i correctores proposades i la comprovació de l'eficàcia que tenen. La documentació haurà d'estar a la disposició de les autoritats competents.  
  
  
Segon  
De conformitat amb el que preveu l'article 47 de la Llei 21/2013, de 9 de desembre:  
A. L'informe d'impacte ambiental es publicarà en el Diari Oficial de la Generalitat Valenciana, sense perjudici de publicar-lo en la seu electrònica de l'òrgan ambiental.  
B. L'informe d'impacte ambiental perdrà la vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana, no s'ha procedit a autoritzar el projecte en el termini màxim de quatre anys des de la publicació d'aquest, llevat que s'acorde la pròrroga de la vigència de l'informe d'impacte ambiental.  
C. L'informe d'impacte ambiental no serà objecte de cap recurs, sense perjudici d'aquells que, si és el cas, siguen procedents en via administrativa o judicial contra l'acte, si és el cas, d'autorització del projecte.  
  
Tercer  
L'òrgan substantiu publicarà en el butlletí oficial corresponent la decisió d'autoritzar o denegar el projecte, en els termes que preveu l'article 48 de la Llei 21/2103, de 9 de desembre.  
  
València, 3 de setembre de 2023. El director general d'Urbanisme, Paisatge i Avaluació Ambiental: Miguel Ángel Ivorra Devesa.»